stanford-oval/wikipedia huggingface dataset:
Lappi (Perniö)

Lappi (ruots. Lappnäs) on kylä Salon kaupungin Perniössä. Kylä sijaitsee Perniön eteläosassa Perniönjoen alajuoksun varrella Palttamäen reunalla Hästön ja Vähälapin kylien välissä.
Lapin asutus sijoittuu Palttamäen länsilaidalle kylän halki kulkevan maantien varrelle. Kylästä on matkaa merelle muutama kilometri. Lapin kyläalue ulottuu Perniönjoelta etelään Hästönlammelle. Kylän alue on pääasiassa peltoa kun taas mäet ovat metsien peitossa.
Lappi eli Lappnäs on ruotsalaisten uudisasukkaiden 1200- ja 1300-lukujen taitteessa perustama kylä. Kylässä oli pitkään kaksi taloa, Ylöstalo ja Rälssi, jotka ovat myöhemmin päätyneet yhteisomistukseen. Ylöstalosta on erotettu 1920- ja 1930-luvuilla kolme pientilaa ja Rälssiltä yksi. Vuonna 1966 kylään rakennettiin vielä Paltan asuintila. Muuta asutusta kylään ei ole sittemmin syntynyt.
Yad Mordechai

| Yad Mordechai |
| --- | --- |

 Yad Mordechai
 Koordinaatit: 31°35′19″N, 34°33′30″E 
Valtio:  Israel
Hallintoalue:  Eteläinen
Väkiluku (2019):  737
 
 www.yadmor.org.il 
Infobox OKVirheellinen NIMI-arvo: 
Yad Mordechai (hepr. ‏יד מרדכי‎) on kibbutsi Israelin eteläosassa Askalonin eteläpuolella. Sen asukasluku oli vuoden 2019 lopussa 737.
Maantiede

Yad Mordechai sijaitsee Israelin eteläosassa Askalonin ja Gazan välissä lähellä Gazan kaistan rajaa.
Historia

Yad Mordechai perustettiin vuonna 1943 ja sen ensimmäiset asukkaat olivat juutalaisia siirtolaisia Puolasta. Se sai nimensä Varsovan geton kansannousun johtaja Mordechaj Anielewiczin mukaan. Kibbutsin perustaminen oli osa hanketta levittää juutalaissiirtokuntia kohti Negevin autiomaata.
Israelin itsenäisyyssodan sytyttyä 1948 Egyptin armeijan joukot ylittivät rajan ja etenivät kohti Israelin sydänaluetta rannikolla kulkevaa valtatietä pitkin. Toukokuussa 1948 Yad Mordechain puolustajat viivyttivät egyptiläisten etenemistä kuuden päivän ajan. Yad Mordechai raunioitui taisteluissa ja lopulta sen puolustajat vetäytyivät egyptiläisten piiritysrenkaan läpi murtautuen.
Israelilaiset valtasivat Yad Mordechain takaisin lokakuussa 1948. Tuhoutunut kibbutsi rakennettiin uudelleen entistä suurempana.
Talous ja kulttuuri

Yad Mordechain asukkaiden pääasiallinen elinkeino on maanviljely. Siellä on valmistettu lisäksi tietokoneohjattuja kastelujärjestelmiä. Kibbutsissa sijaitsee myös kauppakeskus.
Kibbutsissa on holokaustiin ja gettojen vastarintaan keskittynyt museo, sekä getton taistelijoiden pronssinen patsas. Paikalla on myös vuoden 1948 taistelun muistomerkki.
Väestö

Yad Mordechain asukasluku oli vuoden 2019 lopussa 737. Vuonna 2002 vastaava lukema oli 699.
Yad Mordechain museo.
Vuoden 1948 taistelun vaurioita.
Willie D

| William James Dennis |
| --- | --- |

Henkilötiedot
Syntynyt: 1. marraskuuta 1966 (ikä 57)
Ammatti:  rap-artisti, musiikkituottaja
Muusikko
Taiteilijanimi:  Willie D
Laulukielet:  englanti
Aktiivisena:  1988–
Tyylilajit:  gangsta rap
Yhtyeet:  Geto Boys
Levy-yhtiöt:  Rap-A-Lot Records
Aiheesta muualla
willied.com
  [ Muokkaa Wikidatassa ] [ ohje ]  
Willie D (oikealta nimeltään Willam James Dennis, s. 1. marraskuuta 1966) on yhdysvaltalainen rap-artisti ja musiikkituottaja. Hän on rap-yhtye Geto Boysin jäsen.
Ura

Ennen rap-artistin uraa Willie D oli lupaava nyrkkeilijä. Hän voitti Golden Glovesin Texasin osavaltion mestaruuden 1977. Vuonna 1984 Willie D ryösti lapsuudenystävänsä kanssa Texaco-huoltoaseman ja molemmat tuomittiin ryöstöstä 1985. Willie D sai törkeästä ryöstöstä kuuden kuukauden tuomion, jonka hän kärsi Harrisin piirikunnan vankilassa. Tuomion jälkeen Willie D rupesi pyörimään Houstonin rap-piireissä ja tutustui James Smithiin (J. Prince), joka perusti Rap-A-Lot Recordsin. Vuonna 1989 Willie D aloitti soolouransa Rap-A-Lot Recordsin riveissä ja oli tuolloin levy-yhtiön toinen levyttävä sooloartisti.
Vuonna 1992 ilmestyi Willie D:n toinen soolo-albumi I'm Goin' Out Lika Soldier. Albumi ei saavuttanut samanlaista suosiota kuin vuotta aiemmin ilmestynyt Geto Boysin albumi We Can't Be Stopped ja vuonna 1993 Willie D erosi Geto Boysista ja keskittyi enemmän soolo-uraansa. Vuonna 1994 ilmestyi Play Witcha Mama. Vuonna 1996 Willie D palasi takaisin Geto Boysiin ja samana vuonna kokoonpanolta ilmestyi The Resurrection -albumi. Vuosina 1995 ja 1997 Willie D pyöritti houstonilaisella radioasemalla ohjelmaa nimeltä Reality Check.
Vuonna 2000 Willie julkaisi Love by Few, Hated by Many ja 2001 ilmestyi Willie D:n viides sooloalbumi Relentless. Vuonna 2003 Willie D:ltä ilmestyi kuudes sooloalbumi Unbreakable.
Vuonna 2009 Willie D syyllistyi iPhone-huijaukseen, jossa hän oli huijannut texasilaista Texas One Wireless -yhtiötä luvaten myydä yhtiölle iPhoneja ja muuta elektroniikkaa 132 000 dollarin edestä. Willie D ei kuitenkaan toimittanut koskaan lupaamiaan tuotteitaan. Törkeästä petoksesta Willie D sai 20 vuoden vankilatuomion. Joulukuussa 2009 Willie D oli vielä vapaana takuita vastaan.
Muuta

Suomessa Willie D on esiintynyt kolme kertaa. Vuonna 2005 Helsingissä sekä vuonna 2006 Helsingissä ja Tampereella.
Diskografia > Sooloalbumit

Controversy (1989)
I'm Goin' Out Lika Soldier (1992)
Play Witcha Mama (1994)
Loved by Few, Hated by Many (2000)
Relentless (2001)
Unbreakable (2003)
Diskografia > Kokoelma-albumit

Geto Boys Best: Uncut Dope (kokoelma, 1992) – Geto Boys
Greatest Hits (kokoelma, 2002) – Geto Boys
Diskografia > Yhteisalbumit

Grip It! On That Other Level (1989) – Geto Boys
The Geto Boys (1990) – Geto Boys
We Can't Be Stopped (1991) – Geto Boys
The Resurrection (1996) – Geto Boys
Da Good Da Bad & Da Ugly (1998) – Geto Boys
The Foundation (2005) – Geto Boys
Aiheesta muualla

Willie D Myspacessa (englanniksi)
Koskikara (uimahalli)

Koskikara on Jämsässä Jämsänkoskella sijaitseva uimahalli. Arkkitehtitoimisto Mikko Vuorion suunnittelema rakennus on valmistunut 1997.Uimahallissa on neliratainen 25 metrin allas, terapia-allas ja lastenallas, jossa on myös pieni liukumäki. Uimapalveluiden lisäksi Koskikarasta löytyy myös kuntosali ja kahvio. Lisäksi uimahallissa on mahdollisuus avantouintiinselvennä ja hierontaan. Koskikarassa järjestetään runsaasti ohjattua toimintaa sekä altailla että kuntosalilla. Kävijöitä on vuosittain noin 75 000.
Aiheesta muualla

Koskikara (Arkistoitu – Internet Archive)
Kuusankosken vaakuna

Kuusankosken vaakuna (1951–2008)
Kuusankosken vaakuna oli Kuusankosken kaupungin tunnus. Sen on suunnitellut heraldikko Olof Eriksson vuonna 1951.
Kuusankosken vaakunassa on punaisella kentällä hopeinen kuusi, jossa on kolme kultaista käpyä. Kuusi kuvastaa paperiteollisuuden raaka-ainetta ja alueen kuusivaltaisuutta. Kävyt symboloivat kolmea asutuskeskusta, Kuusankoskea, Kymintehdasta ja Voikkaata.
Vaakuna muuttui epäviralliseksi kotiseutuvaakunaksi vuonna 2009 Kuusankosken liityttyä osaksi Kouvolan kaupunkia.
Lagorce (Ardèche)

| Lagorce |
| --- | --- |
 Näkymä Lagorceen
 Lagorce
 Koordinaatit: 44°26′55″N, 04°25′05″E 
Valtio:  Ranska
Alue:  Auvergne-Rhône-Alpes
Departementti:  Ardèche
Arrondissementti:  Largentière
Pinta-ala:  
 – Kokonaispinta-ala:  69,49 km²
Väkiluku (2013):  1 120
 – Väestötiheys:  16,1 as./km²
Postinumero:  07150
Infobox OKVirheellinen NIMI-arvo: 
Lagorce on kunta Ardèchen departementissa Ranskassa. Siellä on arviolta 1 120 asukasta (vuonna 2013) ja sen pinta-ala on 69,49 neliökilometriä.
Aiheesta muualla

Kuvia tai muita tiedostoja aiheesta Lagorce (Ardèche) Wikimedia Commonsissa
Kuusankosken voimalaitos

| Kuusankosken voimalaitos |
| --- | --- |
 Kuusankosken vesivoimalaitos
Tyyppi:  vesivoimalaitos
Teho:  37 megawattia
Tuotanto:  keskimäärin 195 gigawattituntia vuodessa
Pudotuskorkeus:  9,2 m
Rakennevirtaama:  420 m³/s
Omistaja:  UPM
Perustaja:  Kymi Osakeyhtiö
Valmistunut:  1946
Sijainti:  Kouvola
Koordinaatit:  60°54′26″N, 026°38′56″E
Joki:  Kymijoki
Kuusankosken voimalaitos on 1950-luvun taitteessa rakennettu Kymijoen toiseksi suuritehoisin vesivoimala, jonka omistaa UPM. Kymin Osakeyhtion sähköpulaa lievittämään rakennettu vesivoimala tuottaa sähköä UPM-Energialle, kuten myös yläjuoksun Voikkaan voimalaitos ja alajuoksun Keltin voimalaitos.
Vesivoimala peruskorjattiin 2019–2023. Kaikki kolme turbiinia uusittiin ja generaattoreita modernisoitiin. Voimalaitoksen hyötysuhde parani noin kuudella prosenttiyksiköllä 94 prosenttiin, ja turbiiniteho kasvoi 19 prosenttia noin 37 megawattiin. Keskimääräinen sähköntuotanto kasvoi 180 gigawattitunnista vuodessa noin 195 gigawattituntiin. Edellisen kerran voimalaa peruskorjattiin 1990-luvun lopulla.
Kuusankoskella on myös UPM:n ja Kouvolan Seudun Energian (KSSE) yhteinen kiinteällä polttaineella käyvä Kuusankosken biopolttoainevoimalaitos, joka käyttää puuperäisiä polttoaineita.
Laboratorioanalyytikko

Laboratorioanalyytikko (AMK) on tekniikan alan ammattikorkeakoulututkinto, jonka laajuus on 210 opintopistettä. Tutkinnon voi suorittaa 3,5 vuodessa.
Laboratorioanalyytikko on laboratorioalan ammattikorkeakoulututkinto. Ensimmäiset laboratorioanalyytikot valmistuivat Helsingin ammattikorkeakoulu Stadiasta vuonna 2000. Laboratorioanalyytikko työskentelee tutkimuslaitosten ja teollisuuden laboratorioissa. Tyypillisiä työtehtäviä ovat muun muassa tutkimus-, tuotekehitys-, laadunvalvonta- ja suunnittelutehtävät sekä asiantuntija- ja esimiestehtävät. Laboratorioanalyytikko voi myös toimia myynti- ja markkinointitehtävissä.
Laboratorioanalyytikon tutkinto-ohjelmaan voi 1.1.2014 alkaen hakeutua opiskelijaksi vain Metropolia Ammattikorkeakouluun, joka vastaa koko Suomen laboratorioanalyytikkokoulutuksesta. Laboratorioanalytiikan oppijan polku koostuu seuraavista moduuleista: Orientoituminen laboratorioanalytiikkaan (30 op), Laiteanalytiikka (15 op), Vesianalytiikka (15 op), Biokemiallinen analytiikka (15 op), Laadunvarmistus (15 op), Luonnonaineiden kemia ja tutkimus (15 op), Environmental and forensic analysis (30 op) ja Molekyyleistä tuotteeksi (15 op). Lisäksi opintoihin kuuluu harjoittelu (30 op), opinnäytetyö (15 op) sekä vapaasti valittavia opintoja (15 op).  Suuri osa opintojen laboratorionharjoituksista suoritetaan erilaisina projekteina, joista osa tehdään yhteistyönä työelämän kanssa.
Laboratorioanalyytikon koulutus eroaa bioanalyytikkokoulutuksesta siinä, että laboratorioanalyytikko ei ota näytteitä potilaista. Laboratorioalan työkenttä on kuitenkin hyvin laaja-alainen; koulutus antaa valmiudet työskennellä muun muassa ympäristötutkimuksen, elintarvikevalvonnan, lääkekehityksen, biologisen ja biolääketieteellisen tutkimuksen ja kemian teollisuuden parissa. Työtehtävien hallitseminen edellyttää hyvää laboratorioalan osaamista niin kemiallisen analytiikan kuin biotieteiden osalta.
Lagos (Portugali)

| Lagos |
| --- | --- |

 vaakuna
 Kunnan sijainti
 Koordinaatit: 37°6′10″N, 8°40′22″E 
Valtio:  Portugali
Alue:  Algarve
Ala-alue:  Algarve
Piiri:  Faro
Hallinto:  
 – Hallinnon tyyppi:  Kunta
Väkiluku (2011):  31 049
 
 www.cm-lagos.pt 
Infobox OKVirheellinen NIMI-arvo: 
Lagos on kunta Algarven alueella Portugalin eteläosassa. Sen väkiluku oli 31 049 vuonna 2011. Lagosin tärkeimmät elinkeinot ovat kalastus ja matkailu.
Nigerian entinen pääkaupunki Lagos on nimetty Portugalin Lagosin mukaan.[lähde? ] Lagosissa käytiin vuonna 1759 Lagosin taistelu.
Aiheesta muualla

Kuvia tai muita tiedostoja aiheesta Lagos (Portugali) Wikimedia Commonsissa
Faron piirin kunnat
Albufeira
Alcoutim
Aljezur
Castro Marim
Faro
Lagoa
Lagos
Loulé
Monchique
Monte Gordo
Olhão
Portimão
São Brás de Alportel
Silves
Tavira
Vila do Bispo
Vila Real de Santo António
World Series of Poker 2009

World Series of Poker 2009 oli 40. WSOP-tapahtuma. Se alkoi 27. toukokuuta 2009 ja kesän osuus turnauksesta päättyi 15. heinäkuuta 2009. Kaikki sen turnaukset pelattiin Rio All Suite Hotel and Casinolla Las Vegasissa. Toista kertaa WSOP:n pääturnauksen finaalipöytä pelattiin loppuun vasta myöhemmin syksyllä 7. - 10. marraskuuta 2009. Syys-lokakuun vaihteessa Lontoossa pelattiin erillinen World Series of Poker Europe -turnaussarja, jonka voittajat saivat myös WSOP-rannekkeen.
Vuonna 2009 pelattiin kaikkiaan 57 WSOP-rannekkeesta. Tämän vuoden WSOP:hen tuli useita uudistuksia aiempiin vuosiin verrattuna. Re-buy-turnauksia (eli turnauksia, joissa on mahdollisuus ostaa lisää pelimerkkejä) ei pelata (joissakin turnauksissa on add-on eli lisäostomahdollisuus). Pelaajien aloitusmerkkimäärät ovat kolminkertaisia aiempiin. WSOP:n 40-vuotisen historian kunniaksi järjestettiin 40 000 dollarin sisäänoston erikoisturnaus.
WSOP 2009 pääturnauksen voitti 21-vuotias yhdysvaltalainen Joe Cada. Hän sai voitosta 8,5 miljoonan dollarin palkinnon. Cadasta tuli WSOPin kaikkien aikojen nuorin voittaja.
Merkittäviä saavutuksia

WSOP:n kolmannen turnauksen, 1 500 dollarin sisäänoston omaha hi-low split-8 or betterin voitti yhdysvaltalainen Thang Luu. Luu oli voittanut ensimmäisen WSOP-rannekkeensa vuotta aiemmin samasta turnauksesta. Vuonna 2007 Luu oli vastaavan turnauksen kakkostilalla.
Yhdysvaltalainen Brock Parker voitti rannekkeen turnauksesta 14, joka oli 2 500 dollarin sisäänoston limit shorthanded texas hold'em -turnaus. Vain joitakin päiviä myöhemmin hän otti toisen rannekkeensa turnauksesta numero 19, joka on samansuuruinen shorthanded-turnaus, mutta no limit -muodossa. Myös kanadalainen Greg "FBT" Mueller ja Phil Ivey voittivat kaksi turnausta. Ivey pelaa lisäksi marraskuussa pääturnauksen finaalipöydässä.
Englannin Roland de Wolfe voitti uransa ensimmäisen WSOP-rannekkeen 5 000 dollarin pot limit omaha hi/lo 8-or-better -turnauksesta. Näin hänestä tuli kautta aikojen toinen pelaaja, jolla on sekä WSOP-, WPT- että EPT-voitto. Ensimmäisenä tähän pystyi Gavin Griffin.
Italialais-australialainen Jeff Lisandro voitti kolme ranneketta, kaikki eri avopokerimuodoista: seitsemän kortin avopokerista, saman pelin hi-low-muodosta ja razzista. Hänestä tuli ensimmäinen samana vuonna kolme ranneketta voittanut pelaaja sitten Phil Iveyn vuonna 2002. Lisandro on varmistanut Vuoden pelaajan -arvon ennen marraskuussa pelattavaa finaalia.
November 9

WSOP:n pääturnauksen yhdeksän pelaajan finaalipöytä pelattiin 7.–10. marraskuuta 2009 (siitä englanninkielinen nimitys "November 9").
Finaalipöydän pelaajat aloitusmerkkimäärineen:
Darvin Moon - 58,930,000
Eric Buchman - 34,800,000
Steven Begleiter - 29,885,000
Jeff Shulman - 19,580,000
Joseph "Joe" Cada - 13,215,000
Kevin Schaffel - 12,390,000
Phil Ivey - 9,765,000
Antoine Saout - 9,500,000
James Akenhead - 6,800,000
Pääturnauksen voitti yhdysvaltalainen Joe Cada, josta tuli 21-vuotiaana kaikkien aikojen nuori WSOP:n pääturnauksen voittanut pelaaja.
November 9 > Finaalin palkintosummat

| Sijoitus | Pelaaja | Voittosumma (USD) |
| --- | --- | --- |
| 1 | Joseph Cada  | 8 547 042 |
| 2 | Darvin Moon  | 5 182 928 |
| 3 | Antoine Saout  | 3 479 670 |
| 4 | Eric Buchman  | 2 502 890 |
| 5 | Jeff Shulman  | 1 953 452 |
| 6 | Steven Begleiter  | 1 587 160 |
| 7 | Phil Ivey  | 1 404 014 |
| 8 | Kevin Schaffel  | 1 300 231 |
| 9 | James Akenhead  | 1 263 602 |
Suomalaiset rahasijoilla

Ville Wahlbeckista tuli kautta aikojen ensimmäinen suomalainen WSOP-rannekevoittaja voitettuaan 10 000 dollarin sisäänoston mixed-pelien maailmanmestaruuden. Vain muutamaa päivää aiemmin hän oli ollut kolmas seitsemän kortin avopokerin mm-turnauksessa ja siirtyi voiton myötä WSOP:n Player of the Year -kilpailun kärkeen (kilpailun voitti Jeff Lisandro ja ennen pääturnauksen päättymistä Wahlbeck on toisena). Syksyllä pelatussa World Series of Poker Europe -turnaussarjassa Jani Vilmunen voitti toisena suomalaisena WSOP-rannekkeen.
| Turnaus numero | Turnaus | Pelaaja | Sijoitus | Voittosumma (USD) |
| --- | --- | --- | --- | --- |
| 4 | $1,000 No Limit Hold'em | Toni Ojala | 11 | 80 567 |
| 6 | $10,000 World Championship Seven Card Stud | Ville Wahlbeck | 3 | 152 915 |
| 7 | $1,500 No Limit Hold'em | Mika Paasonen | 95 | 4 038 |
| 12 | $10,000 World Championship Mixed Event | Ville Wahlbeck | 1 | 492 375 |
| 14 | $2,500 Six-handed Limit Hold'em | Tommi Hörkkö | 3 | 89 660 |
| 18 | $10,000 World Championship Omaha Hi/Lo 8-or-better | Ville Wahlbeck | 13 | 31 632 |
| 19 | $2,500 Six-handed No Limit Hold'em | Jussi Nevanlinna | 27 | 11 839 |
| 20 | $1,500 Pot Limit Hold'em | Petteri Pirinen | 13 | 9 919 |
| 23 | $10,000 World Championship No Limit Deuce to Seven Draw | Ville Wahlbeck | 2 | 172 864 |
| 24 | $1,500 No Limit Hold'em | Mika Paasonen | 114 | 3 352 |
| 24 | $1,500 No Limit Hold'em | Petri Virtanen | 257 | 2 668 |
| 24 | $1,500 No Limit Hold'em | Toni Ojala | 260 | 2 668 |
| 28 | $1,500 No Limit Hold'em | Jon Järvinen | 71 | 6 121 |
| 28 | $1,500 No Limit Hold'em | Tomi Aalto | 130 | 3 528 |
| 32 | $2,000 No Limit Hold'em | Mika Paasonen | 2 | 326 203 |
| 34 | $1,500 No Limit Hold'em | Santtu Leinonen | 73 | 4 718 |
| 34 | $1,500 No Limit Hold'em | Topias Wahlbeck | 26 | 15 242 |
| 40 | $10,000 World Championship Pot Limit Omaha | Henri Kettunen | 25 | 25 817 |
| 44 | $2,500 Seven Card Razz | Ville Wahlbeck | 12 | 12 737 |
| 49 | $50,000 World Championship H.O.R.S.E. | Ville Wahlbeck | 6 | 219 655 |
| 50 | $1,500 Limit Hold'em Shootout | Juha Helppi | 9 (jaettu) | 4 350 |
| 51 | $1,500 No Limit Hold'em | Lauri Kiiski | 156 | 3 264 |
| 51 | $1,500 No Limit Hold'em | Mika Paasonen | 171 | 3 264 |
| 51 | $1,500 No Limit Hold'em | Vesa Jakobsson | 232 | 2 885 |
| 54 | $1,500 No Limit Hold'em | Toni Ojala | 60 | 7 462 |
| 56 | $5,000 Six-handed No Limit Hold'em | Voitto Rintala | 77 | 10 163 |
| 56 | $5,000 Six-handed No Limit Hold'em | Juha Helppi | 82 | 9 159 |
Aiheesta muualla

Wikimedia Commonsissa on kuvia tai muita tiedostoja aiheesta .
WSOP:n viralliset kotisivut
Pokernewsin virallinen turnausseuranta
World Series of Poker -kaudet
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
Lars August Sackleen

Lars August Sackleen (1. elokuuta 1821 Helsinki – 22. lokakuuta 1885 Helsinki) oli suomalainen juristi, vapaaherra ja valtiopäivämies.
Sackleenin vanhemmat olivat maaherra Lars Sackleen ja Klementina Dorotea Bruun ja puoliso vuodesta 1882 Anna Maria Finelius (k. 1921). Sackleen tuli ylioppilaaksi 1839. Venäjän kieltä hän opiskeli Moskovassa 1841–1843 ja suoritti tuomarintutkinnon 1845 ja suuremman kameraalitutkinnon 1846. Varatuomarin arvon Sackleen sai 1848, vapaaherraksi hänet korotettiin isänsä kanssa 1859, kamarijunkkarin arvon hän sai 1864 ja valtioneuvoksen arvon 1872. Sackleen oli senaatin talousosaston ylimääräinen kopisti 1846, yleisen kanslian venäjänkielinen kopisti 1848, kenraalikuvernöörin kansliassa toisen osaston toimituspäällikön apulainen 1852 ja toimituspäällikkö 1859–1874.
Sackleen oli aatelissäädyssä valtiopäiväedustaja  1863–1864, 1867, 1872, 1877–1878 ja 1885.
Vapaaherra, upseeri ja yritysjohtaja Gösta August Sackleen oli Lars August Sackleenin poika.
Ympäristöestetiikka

Ympäristöestetiikka on filosofisen estetiikan ja ympäristöfilosofian osa-alue, joka tutkii erityisesti luonnon esteettistä arvottamista. Kuten muutenkin estetiikassa, kyse on jonkin kohteen arvottamisesta kauniina. Tässä tapauksessa kohteena voi olla jokin kohde, joka on luonnossa, esimerkiksi maisema. Kuitenkin myös jotakin yksittäistä luonnossa olevaa yksikköä, kuten kasvia tai eläintä voidaan arvottaa kauniina.
Ympäristöestetiikan tutkimuksen historiaa

Luontoa on tutkittu filosofian historian aikana jo kaukaisista ajoista lähtien. Jo Platon tutki luontoa erityisesti dialogissaan Timaios. Luonnon kauneutta on tutkittu myös jo hyvin kauan. Kuitenkin nykyistä keskustelua silmällä pitäen tärkeimmät luonnon esteettistä arvottamista kehitelleet filosofit ovat olleet 1700-luvulla Immanuel Kant (1724–1804) sekä skotlantilainen filosofi David Hume (1711–1776) ja englantilainen poliitikko, esteetikko ja filosofi Lordi Shaftesbury (1671–1713).
Luonnon esteettisen arvottamisen kannalta tärkeitä käsitteitä ovat olleet ylevän käsite ja pyyteetön arvostelma. Pyyteettömyydellä tarkoitetaan yleisesti sitä, että esteettiseen arvostelmaan ei saisi liittyä minkäänlaista intressiä kyseistä kohdetta kohtaan, vaan arvostelman tulisi olla jollakin tavoin välitön. Tämä ajatus, joka on tuttu varsinkin Immanuel Kantilta on kuitenkin ongelmallinen. Ylevän käsite taas liittyy maisemantutkimukseen esimerkiksi vuoristoissa, aiheuttaen kunnioitusta.
Muutamia esimerkkejä aiheeseen liittyvästä kirjallisuudesta

Brady, Emily: Aesthetics of the Natural Environment, Edinburgh University Press: Edinburgh, 2003.
Kant, Immanuel: Kritik der Urteilskraft. Ilmestynyt alun perin kahtena hieman erilaisena editiona vuosina 1790 ja 1793. Englanniksi Critique of the Power of Judgment. Edited by Guyer, Paul (translated by Guyer, Paul & Matthews, Eric), Cambridge University Press: New York, 2000.
Väyrynen, Kari: Ympäristöfilosofian historia: maaäitimyytistä Marxiin, Eurooppalaisen filosofian seura, Tampere, 2006.
Aiheesta muualla

Kummala, Petteri: Ympäristöestetiikka Logos-ensyklopedia. Filosofia.fi.
Estetiikka ja taidefilosofia
| --- | --- |
Aiheet:   Taidekäsitys  Estetismi  Esteettinen arvostelma  Esteettinen kontemplaatio  Esteettinen relativismi  Maku  Tyyli 
Estetiikan teoriat:   Imitaatio  Institutionaalinen taideteoria  Mimesis  Reseptioestetiikka  Symptomaattinen taideteoria 
Esteettiset kategoriat:   Kauneus  Ylevä  Pittoreski 
Sovellettu estetiikka:   Clauden lasi  Musiikkifilosofia  Myyttikritiikki  Ympäristöestetiikka  Taidepsykologia 
Taidefilosofit:   Alexander Gottlieb Baumgarten  Arthur Danto  George Dickie  Nelson Goodman  Hegel  Yrjö Hirn  Immanuel Kant  Aarne Kinnunen  Wilhelm Worringer 
Artikkeleita aiheesta:   Abjektio  Aihe  Alkuperäisyys  Appropriaatio  Arvostelu  Autenttisuus  Arvostelija  Esittävä taide  Formalismi  Kertomus  Kitsch  Korkeasta tyylistä  Motiivi  Pastissi  Pastoraali  Representaatio  Reproduktio  Samastuminen  Taidemaailma  Taidetta taiteen vuoksi
Lars Andersen

Lars Andersen (s. 8. marraskuuta 1964) on tanskalainen taidemaalari ja jousiampuja. Hän väittää pitävänsä nopeuden maailmanennätystä, sillä hän pystyy ampumaan 10 nuolta 4,9 sekunnissa tai 3 nuolta 0,6 sekunnissa.
Andersen oli Otto Frellon yksityisoppilas ja valmistui kuvataidekoulusta. Hän kuvailee itseään tanskalaiseksi taidemaalariksi ja kirjailijaksi.
Hänen marraskuussa 2012 julkaisemansa video levisi verkossa. Toinen hänen videostaan, "A New Level of Archery", julkaistiin YouTube 23. tammikuuta 2015 ja se sai yli 23 miljoonaa katselukertaa yhdessä viikossa, jossa Andersen näyttää, miten ammutaan pitämällä useita nuolia vetokädessä ja ampumalla liikkeessä, hyppien, läheltä, kaukaa ja ylösalaisin roikkuen. Monet videon historiallisista ja tieteellisistä väitteistä on kuitenkin kiistetty tai kumottu, ja vain harvat ideat ovat saaneet kannatusta muiden jousiampujien ja internetin persoonallisuuksien keskuudessa. Huhtikuussa 2015 Lars vastasi häneen ja hänen tekniikkaansa kohdistuneisiin väitteisiin. Videolla Lars yrittää selventää väitteitään, joista osa oli samansuuntaisia joidenkin hänen alkuperäisen videonsa väitteitä vastaan esitettyjen argumenttien kanssa, lähinnä että tämä tyyli oli unohdettu tai hän keksi sen uudelleen, mutta osa niistä kumosi häntä vastaan esitetyn kritiikin, kuten tekstit, joihin hän viittaa videollaan, jotka eivät sisältäneet nopeusammunnan aihetta ja jousiampujan paradoksia.
Vuonna 2017 YouTubessa julkaistulla videolla Andersen osoitti kykynsä ampua nuolet, jotka kääntyvät kesken lennon, kun taas jotkut asiantuntijajousimiehet väittivät, että hänen menetelmänsä ovat hyviä vain lyhyen matkan ampumiseen, vaikka tuon kritiikin pointti on kyseenalainen.
Hän käytti alun perin Lyngby bueskyttelaugin tiloja, jossa hän on myös jäsenenä,